## Transkript pitanja novinara i odgovora predsjednika Vlade Mila Đukanovića nakon sastanka sa predsjednikom Vlade Republike Albanije Edijem Ramom

Podgorica, 14.11.2013.

**Pitanje novinara:** Kako komemtarišete najnoviji slučaj kupovine glasova na Cetinju? Da li se može smatrati konstrukcijom i manipulacijom, ako je čovjek priznao da mu je dato 100 eura da bi glasao za DPS, kao što je to učinio Zoran Jovićević? I ako možete, samo da kažete kako vidite to što se Veselin Veljović pojavljuje u nekoj novoj aferi?

**Premijer Đukanović:** U odnosu na prvo pitanje, uobičajno odgovor ima svoju političku i pravnu dimenziju. Zbog onoga što se tim povodom radi u dijelu opozicionih partija i opozicionih medija u Crnoj Gori, dominantna je politika. To je dio političkog folklora u Crnoj Gori, gdje se veoma jasno iskazuje nemoć naše političke konkurencije. Naša politička konkurencija biva svjesna da ne može da pobijedi na izborima u subotu i blagovremeno pribavlja alibi za očekivani poraz. Ja sam saglasan sa njihovom procjenom. Izgubiće i ove izbore i bilo bi jako dobro da, umjesto što se bave alibijima, da se pozabave problemima u svojim redovima i da stvore pretpostavke da nas pobijede kada za to dođe vrijeme. Pravno, na nadležnim državnim organima je da ispitaju ono što je iskustvo pojedinca o kojem ste govorili. Ono što ja želim da vam kažem, da to nema apsolutno nikakve veze sa partijom na čijem sam čelu. Ako je neki pojedinac napravio neku grešku pa…

U odnosu na pitanje vezano za gospodina Veljovića, postavili ste pitanje pogrešnoj osobi. Ja sam još više u aferama od gospodina Veljovića. To mi vjerovatno suspenduje pravo da komentarišem, sem što mogu da kažem da je afera onoliko, koliko su proizvođači afera istrajni u njihovom kreiranju. Tu mediji imaju vrlo važnu ulogu. Imali smo prilike da tragove takvog djelovanja medija u Crnoj Gori vidimo prije neku noć, na izložbi koja se bavila naslovnicama medija koje su objavile tokom poslednjih godina.